### Beslutning

Sagens behandling udsat.

Etablering af et mindre midlertidigt hellested ved [adresse] 48 samt et hellested i nærheden af [adresse], som midlertidig placering.

### Resumé

[adresse] skal være en god by for alle – også byens udsatte.

 På denne baggrund besluttede Aarhus Byråd i juni 2017 en ny handlingsplan for byens rum. En del af handlingsplanen er, at der skal etableres fire mobile hellesteder i byen, hvor socialt udsatte kan mødes. Hellestederne skal etableres og indrettes efter en forudgående dialog med de udsatte og andre interessenter.

 Det første store hellested er etableret på [adresse]. Der foreslås etableret et mindre midlertidigt hellested ved [adresse] 48 samt et mindre hellested i nærheden af [adresse] som midlertidig placering. Ud fra en samlet vurdering af fordele og ulemper anbefales en placering ved [adresse] 15, med mulighed for at flytte hellestedet til [adresse], såfremt placeringen ikke fungerer.

 Der anmodes om frigivelse af anlægsmidler til udgifter til etablering af hellestederne.

 Derudover foreslås det, at der arbejdes videre med etablering af hellesteder ved [adresse] og i området omkring [adresse] på længere sigt.

### Indstilling

At 1)    Magistratsafdelingerne for Teknik og Miljø samt Sociale Forhold og Beskæftigelse i samarbejde med de udsatte og andre interessenter etablerer et midlertidigt hellested på området ved [adresse] 48.

 At 2)    Magistratsafdelingerne for Teknik og Miljø samt Sociale Forhold og Beskæftigelse i samarbejde med de udsatte og andre interessenter etablerer et midlertidigt hellested ved [adresse] 15.

 At 3)    Magistratsafdelingerne for Teknik og Miljø samt Sociale Forhold og Beskæftigelse kan flytte hellestedet fra [adresse] 15 til [adresse], såfremt placeringen ikke fungerer.

 At 4)    Byrådet godkender en anlægsbevilling på 500.000 kr. til etablering af hellesteder ved [adresse] 15, subsidiært Åparken samt Ny Banegårdsgade 48. Det tilhørende rådighedsbeløb finansieres af den afsatte reserve ”Økonomimodellen for [adresse]”.

 At 5)    Magistratsafdelingerne for Teknik og Miljø samt Sociale Forhold og Beskæftigelse arbejder i retning mod at etablere hellesteder på [adresse] og i området omkring [adresse].

### Sagens forløb

01-06-2018 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 04-06-2018 Magistraten
Fremsendes til [adresse] med bemærkning, at Magistraten i mødet den 4. juni 2018 anbefaler, at byrådet tiltræder Magistratsafdelingen for Teknik og Miljøs og Magistratsafdelingen for Sociale forhold og Beskæftigelses indstilling af 1. juni 2018.

 Bilag 5 mangler at komme på sagen.

 Rådmand Esmarelda Lauritsen tog forbehold.
 06-06-2018 [adresse]
Fremsendes til Teknisk Udvalg til behandling i henhold til beslutning i byrådets møde den 6. juni 2018.
 13-06-2018 Teknisk Udvalg
Sagens behandling udsat.
 18-06-2018 Teknisk Udvalg
Niels Johnsen, Birthe Jørgensen, Gertrud Friis og Per Skov kunne tiltræde indstillingen med følgende bemærkninger:

 Det er vigtigt, der træffes en hurtig beslutning. Under hensyntagen hertil anbefales det, at der etableres et midlertidigt hellested på parkeringspladsen ved [adresse] 15, indtil der kan etableres et permanent hellested på [adresse]. Det anbefales desuden, at der ikke arbejdes videre med placering af et hellested i [adresse].

 Sandra Karlsen tog forbehold med henblik på en nærmere drøftelse i byrådsgruppen.

 Anton Lauritsen og Ane Steffensen var forhindrede i at deltage i udvalgets behandling af sagen den 18. juni 2018.
 20-06-2018 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 20. juni 2018 har vedtaget Magistratens indstilling i overensstemmelse med erklæring fra Teknisk Udvalg af 18. juni 2018.

 Det Radikale Venstres byrådsgruppe tog forbehold, da der ikke er lyttet til borgerne.